als_Latn dik_Latn sag_Latn
11.12.2008, - E Enjte
Në Kompleksin Universitar vihet gurthemeli i Fakultetit të Edukimit
Kryeministri i Qeverisë së Republikë së Kosovë, z. Hashim Thaçi, Ministri i Arsimit, Shkencës dhe Teknologjisë, z. Enver Hoxhaj dhe Rektori i Universitetit të Prishtinës, Enver Hasani së bashku vunë gur themelin për ndërtimin e Fakultetit të Edukimit. Objekti do të ndërtohet në hapësirën e Kompleksit Universitar në Prishtinë.
Në ceremoninë e vënies së gurit themeltar, Kryeministri Thaçi i përgëzoi të gjithë studentët, mësimdhënësit, rektorin dhe dekanin, në këtë ditë të rëndësishme të vënies së gur themelit të objektit të ri të Fakultetit të Edukimit.
Ky është një investim i ri, për krijimin e kushteve më të mira për mësim për studentët dhe mësimdhënësit. Kjo dëshmon përkushtimin dhe angazhimin e përbashkët të Qeverisë së Kosovës, MASHT dhe Rektoratit të Universitetit të Prishtinës për përmirësimin e infrastrukturës universitare, tha në vazhdim kryeministri Hashim Thaçi.
Më tej kryeministri Thaçi bëri të ditur se në fillim të vitit të ardhshëm do të fillojmë edhe me ndërtimin e objektit të ri të Fakultetit Juridik, gjithashtu edhe të renovimit të Rektoratit, Institutit Albanologjik, në mënyrë që të ndryshojmë këtë pamje jo edhe aq të mirë të kompleksit të Universitetit, që të jetë një kompleks modern, i bukur dhe sipas standardeve perëndimore.
Unë dua të besoj se me reformat që kemi filluar në arsim, gjithashtu edhe me autonominë financiare që do të ndodhë në fillim të vitit të ardhshëm, edhe pagat e mësimdhënësve të Universitetit do të jenë shumë më të larta . Edukimi vazhdon të mbetet prioriteti kryesor i Qeverisë edhe këtë vit që po kalojmë, por edhe për vitin e ardhshëm, tha në fund kryeministri Thaçi.
Ministri i Ministrisë së Arsimit Shkencës dhe Teknologjisë, z. Enver Hoxhaj është shprehur se kjo ndërtesë do të ketë 6 mijë metra katrorë, ndërsa vlera e projektit është 2 milion e tetëqind mijë euro. Objekti do të ketë hapësira të nevojshme të pajisura me qendra kompjuterike, bibliotekë dhe amfiteatër. Hoxhaj më tej tha se gjatë këtij viti dhe gjatë vitit të ardhshëm, do të bëjmë përpjekje që ta rrisim hapësirën shkollore në Universitetin e Prishtinës, dhe kësisoj do ta rrisim pjesëmarrjen e të rinjve në arsimin e lartë në Kosovë. Në vazhdim Ministri Hoxhaj tha se në vitin akademik 2010-2011 çdo kush që është i interesuar për studime, do ta ketë mundësinë që sipas Ligjit për Provimin e Maturës të studiojë në institucionet publike të Kosovës. Gjatë këtij viti kemi bërë përpjekje maksimale të dëshmojmë se arsimtari është shtyllë e reformave në Kosovë. Ndërtimi i objektit të Fakultetit të Edukimit synon që edhe arsimtarët e rinj të jenë krenarë jo vetëm me objektin që do të jetë modern, por edhe me profesionin që do ta ushtrojnë, theksoi ministri Hoxhaj.
Rektori i Universitetit të Prishtinës Enver Hasani me këtë rast ka falënderuar kryeministrin Thaçi dhe ministrin Hoxhaj për përkushtimin e dëshmuar që të përmirësohet infrastruktura shkollore. Ndërtimi i këtij objekti dukshëm do të përmirësojë infrastrukturën në qendrën e Universitetit të Prishtinës, që siç dihet ka qenë në gjendje jo të mirë. Ndërtimi i këtij objekti dhe paralajmërimi për ndërtimin e Fakultetit Juridik dukshëm do ta përmirësojë hapësirën dhe do ta bëjë këtë sipas standardeve evropiane. Ky është një lajm i mirë për gjeneratat e ardhshme, tha rektori Enver Hasani. Tutje, ai ka mirëpritur paralajmërimin e Kryeministrit Thaçi për rritjen e pagave për profesorët e UP-së dhe ka falënderuar Qeverinë e Kosovës për këtë gatishmëri të shprehur.
Investimet për ndërtimin e këtij objekti do ti bëjë MASHT
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn